# Defensa Benoni

La defensa Benoni és un grup d'obertures d'escacs caracteritzades en general pels moviments 1. d4 c5 2. d5, tot i que ...c5 de les negres i la conseqüent d5 de les blanques poden ser diferides
La seqüència de moviments més usual per la Benoni és 1.d4 Cf6 2.c4 c5 3.d5. Les negres poden ara sacrificar un peó mitjançant 3...b5 (cosa que duria al gambit Benko). Si les negres no volen sacrificar, llavors 3....e6 és el més comú, tot i que també es poden jugar tant 3....d6 com 3...g6, que normalment condueixen també a les línies principals.

## Origen del nom

"Benoni" és un terme hebreu que significa "fill de la tristesa", que és el nom d'un manuscrit sobre aquesta obertura, datat el 1825.
| « | Cada vegada que em sentia en un estat d'ànim trist i volia refugiar-me de la malenconia, m'asseia davant un tauler d'escacs, per una o dues hores segons les circumstàncies. Així, aquest llibre va veure la llum, i el seu nom, Ben-Oni ("fill de la tristesa"), ha d'indicar el seu origen. | » |
| — Aaron Reinganum |||

## Benoni antiga

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
La Benoni antiga comença amb 1.d4 c5, i pot transposar a la Benoni txeca, però hi ha algunes variants independents. Aquesta variant mai no ha tingut massa seguiment en el joc a alt nivell, tot i que Aleksandr Alekhin va guanyar Iefim Bogoliúbov jugant-la en una partida del seu segon matx, el 1934. La Benoni antiga és anomenada de vegades defensa Blackburne, en honor del jugador anglès Joseph Henry Blackburne, el primer que la va usar amb èxit.

## Benoni txeca

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
La Benoni txeca, també coneguda de vegades com a Benoni Hromadka, en honor de Karel Hromádka, es caracteritza pels moviments 1.d4 Cf6 2.c4 c5 3.d5 e5. La Benoni txeca és més sòlida que la Benoni moderna, però també més passiva. El mig joc que en resulta es caracteritza per la lluita de maniobres, ja que les blanques poden, en moltes línies, jugar per guanyar espai al centre i al flanc de rei, mentre les negres intenten fer alguna de les ruptures....b7-b5 o ....f7-f5 després de la deguda preparació.

## Benoni moderna

La Benoni moderna es planteja habitualment després de les jugades 1.d4 Cf6 2.c4 e6 3.Cc3 (o Cf3) c5 4.d5 exd5 5.cxd5 d6 o bé 1.d4 Cf6 2.c4 c5 3.d5 e6 4.Cc3 (o Cf3) exd5 5.cxd5 d6. A continuació segueix 6.e4 g6 7.Cf3 o 6.Cc3 g6 7.e4 (si Cf3 ja s'havia jugat abans). Òbviament, són possibles moltes transposicions. La Benoni moderna és un intent arriscat de banda de les negres per desequilibrar la posició i obtenir un actiu joc de peces, al cost de permetre que les blanques situïn un fort peó a d5, i una majoria central. Les blanques normalment juguen per la ruptura central amb e5, mentre les negres intenten ...b5. Les negres fianquetaran el seu alfil de rei i enrocaran al flanc de rei, jugant per l'atac al flanc de dama amb ....b7-b5 i a la columna-e semioberta. De tota manera, també és possible per les negres jugar al flanc de rei amb, per exemple, la maniobra Ch5 en conjunció amb f5; en Fischer i en Kaspàrov van guanyar famoses partides amb aquesta estratègia contra n'Spasski i en Kortxnoi respectivament. Les blanques jugaran amb la iniciativa central, i simultàniament intentaran aturar el contrajoc de les negres.
Comparada amb les línies habituals de la defensa índia de rei, l'alfil negre fianquetat és molt més actiu, ja que no està bloquejat per un peó negre a e5. De tota manera, el fet de no tenir peó a e5 fa que el centre negre sigui més eteri, de manera que moltes de les més agudes idees per les blanques es basen en la ruptura central amb e5. La Benoni moderna és doncs molt combativa i de dobre tall; podria dir-se que és una de les defenses més arriscades contra 1.d4. Alguns jugadors, amb blanques, prefereixen mantenir-se clarament dins la teoria i evitar les batalles agudes en lloc d'entrar a la Benoni, tot fent 1.d4 Cf6 2.c4 c5 3.Cf3, que condueix a una tranquil·la variant de l'obertura anglesa.
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
En Mikhaïl Tal va popularitzar la defensa a les darreries dels 1950 i començaments dels 1960 tot guanyant algunes partides brillants (especialment la seva victòria contra en Botvínnik al Campionat del món). En Bobby Fischer la va jugar ocasionalment, amb bons resultats, inclosa una victòria a la significativa tercera partida del matx pel Campionat del món de 1972 contra Borís Spasski.
Sovint les negres adopten un ordre de moviments una mica diferent, tot fent 2...e6 abans de 3...c5, per tal d'evitar la variant Taimànov que sorgeix després de les jugades 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.f4 Ag7 8 Ab5+. 8...Cfd7 és considerada la resposta més segura a l'escac; 8...Cbd7 també és jugable, però més arriscada, ja que, inevitablement, les negres han de sacrificar material d'alguna manera, després de 9.e5. Garri Kaspàrov, Joël Lautier i Vlastimil Hort han jugat la variant Taimànov. Usant un ordre de jugades diferent, el cavall blanc a f3 impediria d'aplicar la variant.

## Codis a l'Enciclopèdia d'Obertures

L'Encyclopaedia of Chess Openings reserva diversos codis per la defensa Benoni.
Defensa Benoni antiga:
   * A43 1.d4 c5
Benoni txeca:
   * A44 1.d4 c5 2.d5 e5
Defensa Benoni:
   * A56 1.d4 Cf6 2.c4 c5
   * A57-A59 (gambit Benko) 1.d4 Cf6 2.c4 c5 3.d5 b5
   * A60 1.d4 Cf6 2.c4 c5 3.d5 e6
   * A61 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.Cf3 g6
Variant del fianchetto:
   * A62 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.Cf3 g6 7.g3 Ag7 8.Ag2 0-0
   * A63 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.Cf3 g6 7.g3 Ag7 8.Ag2 0-0 9.0-0 Cbd7
   * A64 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.Cf3 g6 7.g3 Ag7 8.Ag2 0-0 9.0-0 Cbd7 10.Cd2 a6 11.a4 Te8
Benoni moderna:
   * A65 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4
   * A66 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.f4
Variant Taimanov:
   * A67 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.f4 Ag7 8.Ab5+
Atac dels quatre peons:
   * A68 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.f4 Ag7 8.Cf3 0-0
   * A69 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.f4 Ag7 8.Cf3 0-0 9.Ae2 Re8
Benoni clàssica:
   * A70 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3
   * A71 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ag5
   * A72 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0
   * A73 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0
   * A74 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0 a6
   * A75 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0 a6 10.a4 Ag4
   * A76 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0 Re8
   * A77 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0 Re8 10.Cd2
   * A78 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0 Re8 10.Cd2 Ca6
   * A79 1.d4 Cf6 2.c4 c5 3.d5 e6 4.Cc3 exd5 5.cxd5 d6 6.e4 g6 7.Cf3 Ag7 8.Ae2 0-0 9.0-0 Re8 10.Cd2 Ca6 11.f3

## Vegeu també

* Franco-Benoni (1.e4 e6 2.d4 c5)
* Contragambit Blumenfeld (1.d4 e6 2.c4 Cf6 3.Cf3 c5 4.d5 b5)

## Referències

* ↑ «Partida Preston Ware vs Joseph Henry Blackburne, 1882» (en anglès). Chessgames.com. [Consulta: 10 setembre 2011].
* ↑ «Partida il·lustrativa d'Asa Hoffman, qui ha jugat la línia al llarg de tota la seva carrera» (en anglès). Arxivat de l'original el 2012-01-19. [Consulta: 10 setembre 2011].
* ↑ La variant Taimànov és anomenada de vegades en la literatura anglesa 'Flick-Knife Attack', per exemple per Andrew Kinsman a Modern Benoni, 2001 Everyman Chess
* ↑ De Firmian, Nick. «IV-8 Benoni Defense». A: Modern Chess Openings: MCO-14. Random House Puzzles & Games, 1999. ISBN 0-8129-3084-3.

## Bibliografia

* Norwood, David. The Modern Benoni. Cadogan, 1995. ISBN 9-197-60052-0.
* Watson, John. Guide To Modern Benoni. Gambit, 2001. ISBN 1-901983-23-4.
* Psakhis, Lev. The Complete Benoni. Sterling Pub, 2003. ISBN 0713477652.
* Franco, Zenon. Chess Explained: The Modern Benoni. Gambit, 2007. ISBN 978-1-904600-77-0.
* Komarov, Dmitry; Djuric, Stefan; Pantaleoni, Claudio. Chess Opening Essentials, Vol. 3: Indian Defences. New In Chess, 2009. ISBN 978-90-5691-270-3.